93/500/ETY: Neuvoston päätös, tehty 13 päivänä syyskuuta 1993, uusiutuvien energialähteiden käytön edistämisestä yhteisössä (Altener-ohjelma)



Virallinen lehti nro L 235 , 18/09/1993 s. 0041 - 0044

Suomenk. erityispainos Alue 15 Nide 13 s. 0036

Ruotsink. erityispainos Alue 15 Nide 13 s. 0036



NEUVOSTON PÄÄTÖS, tehty 13 päivänä syyskuuta 1993, uusiutuvien energialähteiden käytön edistämisestä yhteisössä (Altener-ohjelma) (93/500/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 130 S ja 235 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että neuvosto (ympäristö- ja energiaministerit) sopi 29 päivänä lokakuuta 1990 pitämässään kokouksessa, että yhteisö ja jäsenvaltiot suostuvat toteuttamaan toimenpiteitä CO2 -kokonaispäästöjen vakauttamiseksi koko yhteisössä vuoden 1990 tasolle vuoteen 2000 mennessä edellyttäen, että myös muut johtavat valtiot tekevät samanlaisia sitoumuksia ja hyväksyvät tiettyjen jäsenvaltioiden tunnistamat tavoitteet päästöjen vakauttamiseksi ja vähentämiseksi eri määräaikoihin mennessä, ja niillä jäsenvaltioilla, joiden energiankulutus on alun alkaen ollut suhteellisen pieni ja sen vuoksi asukasta kohti tai muulla asianmukaisella perusteella mitattu päästötaso vähäinen, on oikeus CO2:n osalta pitää omat tavoitteensa ja/tai strategiansa taloudellisen ja sosiaalisen kehityksensä mukaisesti, jatkaen kuitenkin edelleen taloudellisen toimintansa energiantehokkuuden parantamista, CO2 -päästöjen rajoittamiseen ja energiatehokkuuden parantamiseen liittyvää yhteisön strategiaa koskevassa neuvostolle toimittamassaan tiedonannossa komissio ehdottaa toimia, joihin yhteisössä olisi ryhdyttävä CO2 -päästöjen rajoittamiseksi, neuvosto pyysi komissiota 13 päivänä joulukuuta 1991 pitämänsä kokouksen yhteydessä tekemään muodollisia ehdotuksia yhteisön strategian mukaisten toimenpiteiden toteuttamiseksi, uusiutuvien energianlähteiden käytön merkittävä kasvu edistää osaltaan CO2 -päästöjen vakauttamista koskevan tavoitteen toteutumista, perustamissopimuksen 130r artiklan mukaisesti ympäristöä koskevien yhteisön toimien tavoitteena on parantaa ympäristön laatua ja varmistaa, että luonnonvaroja käytetään harkiten ja järkevästi, mikä antaa mahdollisuuden turvautua uusiutuviin energialähteisiin, uusiutuvien energialähteiden kehittäminen voi osaltaan merkittävästi vähentää fossiilisten polttoaineiden kulu-tuksesta aiheutuvia saastepäästöjä, uusiutuvien energialähteiden kehittäminen vähentää osaltaan kasvihuonekaasuja ja maapallon ilmaston lämpenemisen vaaraa, ja merkittävien tulosten saavuttamiseksi laaja kansainvälinen yhteistyö on aiheellista, koska perustamissopimuksessa ei määrätä 2 artiklassa tarkoitetun ohjelman energianäkökohtia koskevista muista valtuuksista, olisi nojauduttava myös perustamissopimuksen 235 artiklaan, yhteisön uusista energiapoliittisista päämääristä vuodelle 1995 ja jäsenvaltioiden toimintaperiaatteiden lähentämisestä 16 päivänä syyskuuta 1986 annetussa neuvoston päätöslauselmassa(4) esitetään, että uusien ja uusiutuvien energialähteiden osuuden perinteisiä polttoaineita korvattaessa olisi huomattavasti noustava, jotta näillä energialähteillä voisi olla merkittävä osuus energian kokonaistaseessa, tietyillä uusiutuvilla energialähteillä on tällä hetkellä vain vähän markkinoita, ja kyseiset uusiutuvat energialähteet eivät vielä ole kilpailukykyisiä muun muassa siksi, ettei nykyinen järjestelmä aina ota riittävästi huomioon perinteisten energialähteiden ekologista hintaa; jäsenvaltioiden olisi vältettävä näitä vääristymiä, jotta uusiutuvien energianlähteiden osuus energianhankinnoista kasvaisi tulevaisuudessa, uusiutuvien energialähteiden käytön kehittämisestä yhteisössä 9 päivänä kesäkuuta 1988 antamassaan suosituksessa(5) neuvosto vahvistaa ja täsmentää olevansa valmis toteuttamaan uusiutuvien energianlähteiden kehittämispolitiikkaa, neuvosto ilmoittaa 16 päivänä syyskuuta 1986 tehdyssä neuvoston päätöslauselmassa annettujen vuoden 1995 energiapoliittisten päämäärien saavuttamisessa tapahtunutta edistystä koskevan tutkimuksen yhteydessä 8 päivänä marraskuuta 1988 antamassaan lausunnossa kiinnittävänsä tulevissa energiahankinnoissa erityistä huomiota uusiutuviin energialähteisiin, uusiutuvien energialähteiden kehittäminen ja erityisesti biomassojen käyttö tarjoavat välillisiä taloudellisia etuja paikallisväestön työpaikkojen ja paikallaan pysymisen muodossa, uusiutuvien energialähteiden käytön edistäminen ja levittäminen kaikille yhteisön alueille vahvistaa perustamissopimuksen 130a artiklassa määrättyä taloudellista ja sosiaalista yhtenäisyyttä, tätä varten olisi otettava huomioon yhteisön ohjeelliset tavoitteet ja päätettävä edistämisvaroista niiden saavuttamiseksi, ottaen huomioon kussakin jäsenvaltiossa vallitsevat erityisolosuhteet, olisi säädettävä viisivuotisesta ohjelmasta, ja tämän monivuotisen ohjelman täytäntöönpanoon tarvittavaksi määräksi arvioidaan 40 miljoonaa ecua; tämä määrä on tarkoitettu ohjelman rahoittamiseksi ajanjaksolla 1993 1997 edellyttäen, että ohjelma voidaan 1 päivästä tammikuuta 1993 alkaen liittää yhteisön keskipitkän aikavälin rahoitusnäkymiin, ON TEHNYT TÄMÄN PÄÄTÖKSEN: 1 artikla Jäsenvaltioiden on energiataloutensa osalta pyrittävä edistämään hiilidioksidipäästöjen rajoittamista, ottaen huomioon uusiutuviin energialähteisiin liittyvät yhteisön ohjeelliset tavoitteet, jotka on esitetty liitteessä I. 2 artikla 1 Yhteisö antaa tukensa sarjalle toimia, jotka tähtäävät uusiutuvien energialähteiden käytön edistämiseen Altener-ohjelman (erityistoimet uusiutuvien energialähteiden tehokkaamman käytön hyväksi), jäljempänä 'ohjelman`, yhteydessä. 2 Ohjelman kesto on viisi vuotta. 3 Ohjelman täytäntöön panemiseksi tarvittava yhteisön rahoitusvälineiden arvioitu määrä on 40 miljoonaa ecua ajanjaksolle 1993 1997 edellyttäen, että ohjelma voidaan liittää yhteisön 1 päivästä tammikuuta voimassa oleviin keskipitkän aikavälin rahoitusnäkymiin. 4 Talousarviosta vastuussa olevat viranomaiset päättävät käytettävissä olevista määrärahoista kunakin tilikautena ottaen huomioon Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen(6) 2 artiklassa tarkoitetut hyvän hallinnon periaatteet, 3 artikla Ohjelma rahoitetaan neljän uusiutuviin energialähteisiin liittyvän toimialueen osalta: a) teknisten standardien ja eritelmien määrittelyyn tarkoitetut tekniset tutkimukset ja arvioinnit; b) tukitoimenpiteet, jotka koskevat jäsenvaltioiden uusiutuviin energialähteisiin liittyvien infrastruktuurien laajentamiseen tai luomiseen pyrkiviä aloitteita. Näihin aloitteisiin kuuluvat: - uusiutuvien energialähteiden alan koulutusta ja tiedotusta koskevat toiminnat mahdollisimman lähellä toimijoita ja lopullisia energiankuluttajia lähellä olevalla tasolla, - alakohtaiset toimet, sellaisina kuin ne on esitetty liitteessä II; c) toimenpiteet, joiden tavoitteena on edistää kansallisten, yhteisön ja kansainvälisten toimien parempaan yhteensovittamiseen pyrkivän tietoverkon luomista ottamalla käyttöön asianmukaiset tietojenvaihdon välineet ja mahdollistamalla tässä artiklassa määrättyjen eri toimien merkityksen arvioinnin; d) tutkimukset, arvioinnit ja muut asianmukaiset toimet biomassan teollisen energiatarkoituksiin käytön yhteydessä taloudelle ja ympäristölle tarjoutuvien teknisten vaihtoehtojen ja etujen arvioimiseksi erityisesti lämmön ja sähkön tuottamisen osalta. 4 artikla 1 Yhteisö vastaa kaikista 3 artiklan a alakohdassa tarkoitettuihin toimiin liittyvistä kustannuksista. 2 Edellä 3 artiklan b ja c alakohdassa tarkoitettuihin toimiin sovellettava rahoitusosuus on 30 50 prosenttia kyseisten toimien kokonaiskustannuksista. Poikkeuksellisissa ja 7 artiklan 1 kohdassa määrätylle komitealle asianmukaisesti perustelluissa tapauksissa tämä osuus voi olla enemmän kuin 50 prosenttia mutta enintään 60 prosenttia. 3 Edellä 3 artiklan d alakohdassa tarkoitettuihin toimiin sovellettava rahoitusosuus ei saa olla enemmän kuin 30 prosenttia kyseisten toimien kokonaiskustannuksista. 4 Edellä 3 artiklan b, c ja d alakohdassa tarkoitettujen toimien jäännöksen rahoitus voidaan varmistaa joko julkisin tai yksityisin varoin tai nämä kaksi yhdistämällä. 5 artikla 1 Komissio laatii vuosittain yhteistyössä 7 artiklan 1 kohdassa määrätyn komitean kanssa 3 artiklan b, c ja d alakohdassa tarkoitettuja tukitoimenpiteitä koskevat ohjeet. 2 Jäsenvaltioiden on vuosittain esitettävä edellä 3 artiklan b alakohdassa tarkoitetut aloiteohjelmat sekä luettelo kyseiset aloiteohjelmat täytäntöön panevista toimielimistä komissiolle, joka päättää yhteisön rahoitusosuudesta ja sen edellytyksistä 7 artiklan 1 kohdassa määrättyä menettelyä noudattaen. Komissio allekirjoittaa näiden toimielinten kanssa tukitoimenpiteisiin liittyvät sopimukset. 6 artikla 1 Komissio huolehtii ohjelman toteuttamisesta. 2 Edellä 3 artiklan a, b ja c alakohdassa lueteltujen toimien toteuttamiseksi komissio noudattaa 7 artiklan 1 kohdassa määrättyä menettelyä. 3 Edellä 3 artiklan d alakohdassa lueteltujen toimien toteuttamiseksi komissio noudattaa 7 artiklan 2 kohdassa määrättyä menettelyä. 7 artikla 1 Edellä 6 artiklan 2 kohdassa tarkoitettujen toimien toteuttamiseksi komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa tästä ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto. Sen on ilmoitettava, millä tavoin kyseinen lausunto on otettu huomioon. 2 Edellä 6 artiklan 3 kohdassa tarkoitettujen toimien toteuttamiseksi komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa tästä ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio lykkää määräämiensä toimenpiteiden soveltamista kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 8 artikla 1 Ohjelman kolmannen vuoden aikana komissio esittää Euroopan parlamentille ja neuvostolle kertomuksen saaduista tuloksista. Tähän kertomukseen liitetään muutosehdotukset, jotka voivat olla näiden tulosten kannalta tarpeen. 2 Ohjelman päättyessä komissio arvioi saadut tulokset, tämän päätöksen soveltamisen ja kansallisten ja yhteisön toimien yhtenäisyyden. Se laatii tästä asiasta kertomuksen Euroopan parlamentille, neuvostolle ja talous- ja sosiaalikomitealle. 9 artikla Tätä päätöstä sovelletaan 1 päivästä tammikuuta 1993 alkaen 31 päivään joulukuuta 1997 asti. 10 artikla Tämä päätös on osoitettu kaikille jäsenvaltioille. Tehty Brysselissä 13 päivänä syyskuuta 1993. Neuvoston puolesta Puheenjohtaja Ph. MAYSTADT (1) EYVL N:o C 179, 16.7.1992, s. 4 (2) EYVL N:o C 176, 28.6.1993 (3) EYVL N:o C 19, 25.1.1993, s. 7 (4) EYVL N:o C 241, 25.9.1986, s. 1 (5) EYVL N:o L 160, 28.6.1988, s. 46 (6) EYVL N:o L 356, 31.12.1977, s. 1. Varainhoitoasetus sellaisena kuin se on viimeksi muutettuna asetuksella (Euratom, EHTY, ETY) N:o 610/90 (EYVL N:o L 70, 16.3.1990, s. 1) LIITE I Yhteisön ohjeelliset tavoitteet hiilidioksidipäästöjen vähentämiseksi uusiutuvien energialähteiden kehittämisen avulla Hiilidioksidipäästöjä voitaisiin vuonna 2005 vähentää 180 miljoonalla tonnilla seuraavasti: A Lisätään uusiutuvien energialähteiden osuutta energian kokonaistarpeen täyttämiseksi vuoden 1991 lähes 4 prosentista 8 prosenttiin vuonna 2005(1). Tämän tavoitteen saavuttamiseksi uusiutuvien energialähteiden tuotannon olisi vuonna 2005 noustava vuoden 1991 lähes 43 toe:n tasolta noin 109 toe:n tasolle. B Kolminkertaistetaan uusiutuvien energianlähteiden sähköntuotanto (suuret vesivoimalaitokset pois lukien). Tämän tavoitteen saavuttamiseksi kaikkien uusiutuvia energialähteitä käyttävien voimalaitosten (suuret vesivoimalaitokset pois lukien) tehon ja sähköntuotannon olisi vuonna 2005 noustava vuoden 1991 8 GW:n ja 25 TWh:n tasolta 27 GW:n ja 80 TWh:n tasolle. C Saavuttaa biopolttoaineille 5 prosentin markkinaosuus moottoriajoneuvojen kokonaiskulutuksesta. Tämän tavoitteen saavuttamiseen tarvittavaksi biopolttoaineiden tuotannoksi vuonna 2005 arvioidaan 11 toe. (1) Tavoitteen A perustana olevissa energiataseissa erilaisten vaihtoehtoisten lähteiden tuottama sähköenergia esitetään Euroopan yhteisöjen tilastotoimiston menettelyä noudattaen LIITE II Esimerkinomainen ja ei-tyhjentävä luettelo 3 artiklan b alakohdan toisessa luetelmakohdassa tarkoitetuista alakohtaisista toimista 1 Kokeiluhankkeet, jotka pyrkivät "aurinkotulostakuun" käyttöön ottamiseen aurinkokollektorien ja aurinkoenergialla toimivien vedenlämmityslaitteiden markkinoilla. 2 Liikenteen alalla toteutettavat kokeiluhankkeet, jotka liittyvät biopolttoaineiden käyttöön ottamista öljytuotteiden asemesta edistäviin ajoneuvokantoihin. 3 Esitutkimukset energiavarojen yhdennetyn suunnittelun (Least Cost Planning) ja kysynnän hallinnon (Demand Side Management) alalla. 4 Kokeiluhankkeet, jotka koskevat kolmansien maiden hoitamaa rahoitusta Euroopan kolmansien maiden rahoitusverkoston puitteissa (yhteisön suoraan puuttumatta rahoitustoimiin). 5 Geotermisten voimavarojen kehittämisen maantieteellisistä epävarmuustekijöistä johtuvien rahoitukseen liittyvien riskien takaaminen. 6 Paikallisten uusiutuvien energialähteiden kehittämistä koskevien suunnitelmien laatiminen. 7 Sellaisten infrastruktuurien luominen ja kehittäminen jäsenvaltioissa, jotka mahdollistavat toteutettavuustutkimuksien laatimista koskevan avun tarjoamisen sijoittajille. 8 Kokeiluhankkeet, jotka koskevat valosähköisten moduulien asentamista uusiin tai entisiin kerrostaloihin. 9 Tuulienergian tuotantoyksiköistä muodostuvien puistojen suunnittelua koskevat kokeiluhankkeet. 10 Bioilmastollisten järjestelmien arkkitehtuuriin sisällyttämistä koskevat kokeiluhankkeet.